**Pusskaidris betonas** (angl. *translucent concrete, light-transmitting concrete*) – betono tipo medžiaga, kuri viena kryptimi praleidžia šviesą, nes betone įmaišyta statmenai paviršiui einančių šviesolaidžio gijų. Gijos eina nuo vieno bloko paviršiaus ligi kito priešingoje pusėje.

Šviesos perdavimas betonu priklauso nuo šviesolaidžio gijų išdėstymo ir tankio. Paprastai per tokį betoną matomi kitoje pusėje stovinčių objektų siluetai.

Translucent concrete at Expo Bau 2011, München/Germany
Pusskaidris betonas architektūroje naudojamas kaip fasadų medžiaga, vidinių sienų apdaras. Pusskaidris betonas naudojamas ir kitokiuose dizainerių projektuose.

Gamyba
------

Egzistuoja keli pusskaidrio betono gamybos būdai. Visais atvejais naudojamas smulkiagrūdis cementas. Pusskaidriame betone šviesą praleidžiantys elementai, įdedami liejant blokus, sudaro tik 5% masės. Sustingęs betonas pjaustomas į plokštes ar blokus, tam naudojama standartinė akmens pjaustymo technika.

Montavimas
----------

Dirbant su natūraliu apšvietimu svarbu, kad apšvietimas būtų pakankamai intensyvus. Montuojant sienų apdarą iš pusskaidrio betono svarbu įrengti pašvietimo sistemą, kuri turi vienodai apšviesti visą pusskaidrio betono blokų paviršių.

Paprastai naudojamos montavimo sistemos tokios pačios, kaip ir įrengiant natūralaus akmens plokštes.

Istorija
--------

Pusskaidris betonas pirmą kartą paminėtas 1935 m. Kanados patente. Sukūrus stiklinius ir polmerinius šviesolaidžius išradyba ir produktų kūrimas šioje srityje smarkiai suintensyvėjo.

Panašus principas buvo naudojamas kai kuriuose išradimuose, skirtuose įskilimų aptikimui.
XX a. 10-to dešimtmečio pradžioje buvo sukurti dabar populiarūs betoniniai elementai su pusskaidriais raštais

Gamintojai
----------

Šiuo metu kelios kompanijos gamina pusskaidrį betoną, naudodami labai skirtingas jo gamybos technologijas. Kai kurie šių dienų gamintojai yra:

* *Florak Bauunternehmung GmbH* (*Heinsberg*, Vokietija)
* LBM EFO (*Berching*, Vokietija)
* *LiTraCon Bt* (*Csongrád*. Vengrija)
* *LUCEM GmbH* (*Stolberg*, Vokietija)
* *Luccon Lichtbeton GmbH* (*Klaus*, Austrija)

Nuorodos
--------

1. 1 2  Roye, Andreas; Barlé, Marijan; Thomas, Gries (2009). *Faser- und Textilbasierte Lichtleitung in Betonbauteilen*. Aachen, Germany: Schaker Verlag. ISBN 978-3-8322-7297-5.
2. ↑  „Dr. med. aesthete - Aesthetic interior partitioning made from translucent concrete for a dental clinic in Genk". *OpucsC - Concrete, Architecture & Design*. ad-media. 4/2011 (4): 62–63. 2011.
3. ↑
4. ↑   Archyvuota kopija 2011-10-17 iš Wayback Machine projekto.
5. ↑   Archyvuota kopija 2014-03-01 iš Wayback Machine projekto.
6. ↑   Archyvuota kopija 2012-04-15 iš Wayback Machine projekto.
7. 1 2  *LUCEM Translucent Concrete - Planning Details*, Stolberg, Germany: LUCEM GmbH, 2011  Archyvuota kopija 2012-04-25 iš Wayback Machine projekto.
8. ↑  Bernard Long "LIGHT TRANSMITTING CONCRETE STRUCTURE", published 1935-10-29
9. ↑  David Kenneth & John Richardson, DECORATIVE WALLS, FLOORS AND CEILINGS
10. ↑   "Bodenplatten aus Balken mit eingelegten Lichtwellenleiter-Sensoren", published 1988-03-03
11. ↑  Uwe Weidmann "Lichtdurchlässiges Bauelement" , published 1993-07-14
12. ↑  Francois Orth "BORNES ET AUTRES EQUIPEMENTS PUBLICS OU PRIVES EN BETON OU CIMENT ECLAIRES PAR FIBRES OPTIQUES", published 1995-12-29